"**Burns Verkaufen der Kraftwerk**" (en galego, "**Burns vende a central de enerxía**") é o undécimo episodio da terceira tempada da serie de animación *The Simpsons*. A súa primeira emisión foi o 5 de decembro de 1991. Neste episodio, o Sr. Burns, deprimido por desexar acadar certos intereses, decide vender a planta de enerxía nuclear a dous investidores alemáns por 100 millóns de dólares.

"Burns Verkaufen der Kraftwerk" foi escrito por Jon Vitti e dirixido por Mark Kirkland. O título do episodio está nun alemán inexacto, dado que o correcto sería *Burns verkauft das Kraftwerk*. Nel, fanse diversas referencias ao discurso "ich bin ein Berliner" de Kennedy, a *O padriño (II parte)* e á fotografía de Richard Nixon con Elvis Presley. O episodio recibiu gabanzas por varias das súas escenas, especialmente aquela na que Homer danza nunha imaxinaria "Vila do chocolate", usada despois como guía no xogo *The Simpsons Game*.

Argumento
---------

Homer descobre que posúe 100 accións da Planta de enerxía nuclear de Springfield e decídeas vender por 25 centavos cada unha, gañando un total de vinte e cinco dólares que gasta en cervexa. Logo diso, o valor das accións sobe ata acadar a cifra de 52 dólares a acción e os demais empregados fan pequenas fortunas coa súa venda, agás Homer.

O motivo do gran valor das accións é o Sr. Burns que, deprimido, decide vender a central nuclear a dous empresarios alemáns, Hans e Fritz, por cen millón de dólares, co fin de poderse dedicar a outros intereses. Deseguida comezan a avaliar a planta e os seus empregados. Cando se entrevistan con Homer, este é incapaz de responder intelixentemente ás súas preguntas e empeza a fantasiar coa "Vila do chocolate". Como consecuencia da súa ineptitude é despedido.

Na casa, Homer insiste en que é competente, á par que o resto da familia recorta os seus fondos ata que atope un novo traballo. Entrementres, Burns goza da súa xubilación e decide ir á Taberna de Moe para beber. Alí, Homer, Bart, Moe, Barney e mais o resto de clientes búrlanse del con sorna cantándolle "Na Na Hey Hey Kiss Him Goodbye" por ter feito o que fixo, sen preocuparse dos demais nin das consecuencias. Burns vaise con Smithers e comprende que a posesión da planta nuclear outórgalle poder sobre os demais e volve mercar a central pola metade. Os investidores alemáns están dispostos a devolverlle a planta a Burns xa que a reparación dela ha custar outros cen millóns de dólares. Finalmente, contratan de novo a Homer.

Referencias culturais
---------------------

Elvis Presley dálle a man a Richard Nixon.
A música que soa durante a fantasía de Homer vén da película *Tucker*. Ademais, a música do episodio de *The Itchy and Scratchy Show* trátase de *Morning Mood* de *Peer Gynt*. A fotografía de Burns con Elvis Presley constitúe unha referencia á fotografía semellante que Elvis ten con Richard Nixon. Por outra banda, cando Burns chama a Smithers para darlle a imaxe, pronuncia as mesmas palabras que Alexander Graham Bell dixo por vez primeira a través do teléfono: "Veña aquí, necesítoo". Tamén se cita o poema *Barefoot Boy* de John Greenleaf Whittier en boca de Burns, que comenta: "Quero ter preto os meus amigos, pero máis aínda os meus inimigos", referencia a unha cita de *The Godfather Part II*. O supervisor alemán, Horst, menciona que se asemella ao Sarxento Schultz de *Hogan's Heroes*; os animadores e guionistas baseáronse neste personaxe, incluíndo o xersei gris. O alcalde Quimby declara nun discurso "ich bin ein Springfielder", tirado da frase "ich bin ein Berliner" de Kennedy.

Notas
-----

1. 1 2 3  Groening, Matt (2003). *The Simpsons season 3 DVD commentary for the episode "Burns Verkaufen der Kraftwerk"* (DVD). 20th Century Fox.
2. ↑  Reiss, Mike (2003). *The Simpsons season 3 DVD commentary for the episode "Burns Verkaufen der Kraftwerk"* (DVD). 20th Century Fox. Come here, I want you.
3. ↑  Martyn, Warren; Wood, Adrian (2000). "Burns Verkaufen der Kraftwerk?". BBC. Arquivado dende o orixinal o 25 de febreiro de 2009. Consultado o 2009-08-29.

Véxase tamén
------------

### Outros artigos

* *The Simpsons*
* Terceira tempada de *The Simpsons*
* Lista de episodios de *The Simpsons*

### Ligazóns externas

* "Burns Verkaufen der Kraftwerk" en The Simpsons.com
* "Burns Verkaufen der Kraftwerk" en The Simpsons Archive
* "Burns Verkaufen der Kraftwerk" na Internet Movie Database
* "Burns Verkaufen der Kraftwerk" Arquivado 17 de xuño de 2008 en Wayback Machine. en TV.com

|  |  |
| --- | --- |
| Control de autoridades | 
* Wd: Q1388973
* Allmovie: v284879
* BCDB: 4693
* IMDb: tt0769743
* Metacritic: episode-11-burns-verkaufen-der-kraftwerk
* OMDB: 7334
* Rotten Tomatoes: e11
* TVcom: burns-verkaufen-der-kraftwerk-1331

 |